ભારતની બીજી ટેરીટરી માટે વધુ દક્ષિણ ભારતિય ફિલ્મોના વિતરણ અધિકારો પ્રાપ્ત કરવાના આયોનના ભાવ રૂપ ફંડ એકત્રિત કરવા, તેમ જ કાર્યકારી મૂડી અને સામાન્ય કોર્પસ ફંડની જરૂરિયાત માટે અંશતઃ ફંડ મેળવવા આ કંપની મેઈડન આઈપીઓ દ્વારા તેનો રૂ. ૧૦ નો એક એવા ૧૦૫૨૮૦૦ ઈકવીટી શેર રૂ. ૮૦ ના મુકરર ભાવે ઓફર કરીને રૂ. ૮.૪૨ કરોડ એકત્રીત કરવા મૂડી બજારમાં આવેલ છે. જાહેર ભરણા માટે આ ઈસ્યુ તા. ૧૬.૦૭.૨૦૧૮ ના રોજ ખુલશે અને તા. ૧૮.૦૭.૨૦૧૮ના રોજ બંધ થશે. ઓછામાં ઓછી અરજી ૧૬૦૦ શેર માટે અને તે પછી તેના ગુણાંકમાં કરવાની રહેશે. ફાળવણી પછી તેમના શેર બીએસઈ એસ એમ ઈ પર લીસ્ટ થશે. આ ઈસ્યુ ભરાઈ ગયા પછી કંપનીની ભરપાઈ થયેલ મૂડીના ૩પ% હિસ્સો આપશે. આ ઈસ્યુના લીડ મેનેજર ફેડેક્ષ સિકયુરીટીસ લી છે જયારે બીગશેર સર્વિસીસ પ્રા. લી. તેના રજીસ્ટ્રાર છે. શરુઆતમાં ભાવોભાવ ઈક્વીટી આપ્યા પછી, તેમણે બીજા ઈક્વીટી શેર દીઠ રૂ. ૮૦ ના ભાવે આપેલ હતા. આ ઉપરાંત તેમણે મે ર૦૧૮ માં ૧૦ શેર પર ૪.૧ શેર બોનસ આપેલ હતા. પ્રમોટર્સ દ્વારા શેરના સંપાદનની સરેરાશ કિંમત શેર દીઠ રૂ.૧૩.૨૨ અને રૂ. ૮૦ હતી. આ ઈસ્યુ બાદ આ કંપનીની હાલની ભરપાઈ થયેલ મૂડી જે રૂ. ૧.૯૫ કરોડ છે તે વધીને રૂ. ૩.૦૧ કરોડ થશે.